Imanol Lertxundi

Imanol Lertxundi Kaltzakorta, Porru ezizenez ere ezaguna (Ondarroa, Bizkaia, 1926ko irailaren 11 – ib., 1995eko otsailaren 9a) militante ezkertiar eta abertzalea izan zen. 1995eko otsailaren 9an hil zen bihotzekoz Ertzaintzaren karga baten ondoren.

 Biografia 
Ondarroako Kale Handian jaio zen 1926an. Kantuzalea eta mendizalea zen.

1969ko uztailaren 31an Guardia Zibilak atxilotu eta espetxera eraman zuen.

 Heriotza 
1995ko otsailaren 9an Ondarroako Amnistiaren Aldeko Batzordeko kide batzuk kotxea herriko kaleetatik pasatzen ari ziren arratsalderako deitua zen batzar baten berri emanez.  

San Juan Txurru kaletik errepide nagusira irtetekoak zirenean, Ertzaintzaren kotxe bat gurutzatu eta kotxe barruan ziren bi kideei identifikatzeko eskatu zieten. Kotxeko gidaria ukatu egin zen. Eztabaida ikusita, bertan ziren herritar asko hurbildu ziren, tartean Lertxundi. Istiluak egon ziren, Lertxundi eta beste herritar batzuk jo zituzten, eta kotxeko bi pertsonak atxilotu egin zituzten.

Herritar multzo bat Ertzainen komisaldegira joan zen atxilotuak askatzeko eskatuz, baita Lertxundi ere. Tentsio momentuak errepikatu ziren. Lertxundi bularreko mina sentitzen hasi zen, zorabiatu eta ospitalera eraman zuten. Heldu zenerako hila zen ordea, bihotzeko baten ondorioz.

 Protestak 

Egunean bertan atxilotuak aske geratu ziren eta hainbat denda eta tabernek bi orduz itxi zituzten ateak. Iluntzean manifestazioa egin zuten. 

Amnistiaren Aldeko Batzordeak eta Herri Batasunak greba orokorra deitu zuten hurrengo egunerako. Baita bi manifestazio ere.

Otsailaren 11ko omenaldian, Jon Idigoras, Itziar Aizpurua eta Juan Mari Olano HBko kideek Ertzaintzari leporatu zioten heriotzaren errua. Fiskalak hauen kontrako salaketa ipini zuen, Ertzaintza iraintzeagatik.

Ondarroako Aurrera Mendi Taldearen eskela jarri zion Egin egunkarian 

 Erreferentziak 

 Kanpo estekak 
 Imanol anaiekin batera abesten Aitorren Hizkuntza zaharra abestia.

Kategoria:Ondarroarrak
Kategoria:Euskal Herriko aktibistak
Kategoria:Ezkertiar abertzaleak
Kategoria:Gaixotasun kardiobaskularrek hildakoak